04/10/2012 | Administración LocalMunicipal
Arteixo
Servizos Económicos
Aprobación definitiva da modificación de ordenanzas fiscais e de prezos públicos Concello de Arteixo

O Concello Pleno en sesión celebrada o 24 de xullo de 2012 aprobou provisoriamente a modificación das ordenanzas fiscais e reguladoras de prezos públicos seguintes: ordenanza nº 32 reguladora do prezo público pola prestación do servizo público das escolas infantis municipais de Arteixo, ordenanza nº 34 reguladora do prezo público pola prestación de servizos socioculturais, educativos, deportivos, recreativos e outros análogos, e ordenanza fiscal nº 8 reguladora da taxa pola prestación do servizo público da piscina municipal, prestación de servizos noutras instalacións deportivas e outros servizos análogos. Formuladas reclamacións no prazo de exposición pública, éstas foron resoltas polo Pleno da Corporación en sesión celebrada o 27 de setembro, que aprobou a redacción definitiva das ordenanzas. De conformidade co artigo 19.1 do texto refundido da lei reguladora das facendas locais, contra o acordo definitivo poderáse interpoñer recurso contencioso-administrativo, a partir da súa publicación no boletín oficial da provincia. De conformidade co previsto no artigo 127, en relación co artigo 41 ámbolos do Real Decreto Lexislativo 2/2004, do 5 de marzo, polo que se aproba o texto refundido da lei reguladora das facendas locais, así mesmo conforme ao Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes da Consellería de Traballo e Benestar, este concello establece o prezo público por prestación do servizo público Escola Infantil Municipal, especificando as tarifas no artigo 4 e seguintes, que se rexerán polo presente texto normativo. Están obrigados ao prezo público regulamentado nesta ordenanza os que se beneficien dos servizos ou actividades prestadas ou realizados polo servizo de escola infantil municipal 3.1.- Para a determinación do importe mensual que van pagar as persoas obrigadas ao pagamento dos prezos públicos determinados na presente Ordenanza, teranse en conta as seguintes especificacións. Para os efectos da súa aplicación, a renda per cápita mensual da unidade familiar computarase segundo as seguintes regras: a) Entenderase por unidade familiar a formada polos cónxuxes non separados legalmente e: i. Os/as fillos/as menores, con excepción dos que, con consentimento dos/as pais/nais, vivan independentes destes/as. ii. Os/as fillos/as maiores de idade incapacitados xudicialmente suxeitos á patria potestade prorrogada ou rehabilitada. iii. Os/as fillos/as maiores de dezaoito anos discapacitados cun grao de discapacidade superior ao 33 por cento. A determinación dos membros da unidade familiar realizarase atendendo á situación existente no 31 de decembro do ano a que se refiran os datos económicos a que se refiren as seguintes regras. b) Tomarase o importe dos ingresos totais da unidade familiar, que será o resultado da agregación das rendas do exercicio anterior a aquel en que dea comezo o curso escolar, no cal se pretenda que produza efectos, de cada un dos membros da unidade familiar, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do imposto sobre a renda das persoas físicas. O importe dos ingresos totais da unidade familiar será acreditado, mediante a presentación das copias certificadas pola Administración tributaria das declaracións do IRPF ou a certificación de ingresos das persoas que non presentasen as declaracións do IRPF. A documentación anterior poderá ser substituída pola correspondente autorización a esta administración en materia de escolas infantís 0-3 para obter os datos necesarios para determinar os ingresos totais para estes efectos a través das correspondentes administracións tributarias. c) O importe anterior dividirase polo número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a unidade familiar. Entenderase por familia monoparental a unidade familiar a que se refire a letra a) cando formase parte dela un único proxenitor ou proxenitora que non conviva con outra persoa con que manteña unha relación análoga á conxugal e sempre que o outro proxenitor ou proxenitora non contribúa economicamente ao seu sustento. d) A renda per cápita mensual será o resultado de dividir o importe anterior por doce.3.2.- Para as persoas non obrigadas a declarar, as bases impoñibles ás que se fai referencia obteranse como resultado de aplicar aos datos existentes na Administración os criterios da lexislación do imposto sobre a renda das persoas físicas.4.1.- Contías dos servizos: 4.1.1.- MATRÍCULA / OUTROS GASTOS 4.1.2.- ASISTENCIA E SERVIZOS COMPLEMENTARIOS: (1) As tarifas por este concepto abonaranse no momento da formalización de matrícula cando a nena/o neno cause alta por primeira vez no centro e cada curso que renove praza no período que se estableza ó efecto. (2),(3),(4), (5) e (6) Estes horarios e servizos só están dispoñibles para a escola infantil municipal de Arteixo 4.1.3.- HORARIO AMPLIADO Con carácter excepcional as familias usuarias do servizo poderán ampliar a súa xornada de atención educativa mediante a solicitude de horas extraordinarias sempre que se acredite a súa necesidade 4.1.4.- Situacións especiais: 4.1.4.1.- Para as nenas e os nenos que non empreguen habitualmente o servizo de xantar e que desexen utilizalo algún día con carácter solto o prezo será de 4 € /día.4.1.4.2.- Para as nenas e os nenos que non empreguen habitualmente o servizo de almorzo e que desexen utilizalo algún día con carácter solto o prezo será de 1 € /día.4.1.4.3.- Para as nenas e os nenos que non empreguen habitualmente o servizo de merenda e que desexen utilizalo algún día con carácter solto o prezo será de 1,50 € /día.4.1.4.4.- Para as nenas e nenos que non empreguen habitualmente o servizo de horas ampliadas e desexen utilizalo algún día con carácter solto o prezo será de 4 € hora / día.4.1.4.5.- Para as nenas e os nenos que, con carácter extraordinario, soliciten máis horas diarias de asistencia ao centro que as contempladas no horario do que é usuaria/usuario, a tarifa mensual que lle corresponde abonar incrementarase atendendo ao número de horas que permaneza no centro.4.1.4.6.- Para as nenas e nenos que non empreguen habitualmente o servizo de transporte e que desexen utilizalo algún día con carácter solto o prezo será de 4 € / día. Segundo as circunstancias da unidade familiar ou de convivencia, sobre o prezo que resulte de aplicar o disposto na táboa do apartado 4.1.2, aplicaranse os seguintes descontos que non son acumulables entre sí: Para a aplicación dos descontos teranse en conta as circunstancias concorrentes no momento de presentación da solicitude de praza na escola infantil 0-3, que deberán ser previamente xustificadas documentalmente de non coincidir coas circunstancias na data da devindicación da declaración do IRPF. Cando por circunstancias sobrevidas (solicitude fóra de prazo, traslado de residencia, etc.) o menor ingrese no centro con posterioridade ao día 15 do mes, a cota que corresponda pagar por dito mes terá un desconto do 50 %. A obriga do pagamento do prezo público regulamentado nesta ordenanza nace desde o momento en que se preste o servizo, excepto no caso da matrícula que se efectuará para a formalización da mesma e no prazo que estipule a administración. A falta de pagamento de dúas mensualidades consecutivas ou tres alternas, sen prexuízo da súa esixencia polo procedemento administrativo de constrinximento, orixinará a perda do dereito á praza. Ao longo do curso poderase proceder á revisión da tarifa fixada inicialmente, cando concurran e se xustifiquen variacións socioeconómicas na unidade familiar referidas aos seguintes casos: a) Modificación das variables que determinan as persoas que, convivindo no mesmo domicilio, teñen ingresos inferiores o salario mínimo interprofesional anual vixente. b) Variacións nos seus ingresos, sempre que estes se sufrisen durante máis de catro meses consecutivos e mantivesen na data de revisión da tarifa unha disminución ou incremento de máis do 20% fronte aos ingresos declarados na solicitude de praza. O beneficiario queda obrigado a comunicar calquera variación que se produzca na situación socioeconómica e familiar que dira lugar á concesión de praza e aplicación de tarifa. A modificación da tarifa, se é o caso, será resolta pola mesa de baremación das escola infantis municipais. A comisión de baremación poderá iniciar de oficio, a actualización dos datos económicos que constan no expediente de cada nena ou neno, podendo verse modificada a súa tarifa. Os prezos públicos establecidos na presente ordenanza actualizaranse cada curso escolar na mesma proporción que a variación interanual positiva experimentada polo índice xeral de prezos de consumo para a Comunidade Autónoma de Galicia (IPC) no mes de xuño anterior. Corresponderá á Xunta de Goberno local a fixación das novas tarifas por aplicación do IPC descrito, que se darán a coñecer mediante anuncios no BOP e Taboleiro de Edictos do Concello e das Escolas Infantis municipais. Non se terá obriga de abonar a cota nos seguintes períodos: • Mes de vacacións da nena ou do neno. • Cando, por calquera motivo distinto ó período de vacacións anuais, o centro permaneza pechado por un período superior a 15 días naturais. • Cando, por causa debidamente xustificada, a nena ou o neno deixe de asistir temporalmente ó centro. Neste caso, o suxeito obrigado ó pago estará exento de abonar a cota desde o primeiro día do mes natural seguinte ó da data de ausencia ó centro. A suspensión da cota durará ata o día primeiro do mes natural no que se produza a reincorporación da nena ou do neno. Se a reincorporación se produce con posterioridade ó día 15 do mes, a cota correspondente reducirase nun 50 % nesa mensualidade. As solicitudes para acceder ao servizo de Escola Infantil Municipal formalizaranse por escrito a través de instancias dirixidas á Alcaldía-Presidencia da corporación municipal entregadas no Rexistro Xeral do Concello, xuntando a documentación sinalada na Ordenanza Reguladora da Escola Infantil Municipal. Recibida a instancia xunto coa documentación, procederase polos técnicos responsables á comprobación dos datos presentados, avaliando as solicitudes ( segundo o anexo I da Ordenanza Reguladora da Escola Infantil Municipal ) e elaborando un informe posterior que será sometido a dictame da Comisión de Baremación das Escolas Infantis Municipais de Arteixo. O mesmo elevarase á Xunta de Goberno Local, que será quen decida en última instancia. En caso de urxencia motivada, e sempre que exista dispoñibilidade de praza, será a Alcaldía-Presidencia quen decida a concesión ou denegación dos servizos, dando conta na seguinte Xunta de Goberno Local que reúna. O pagamento dos prezos das mensualidades farase por adiantado nos primeiros dez días de cada mes, segundo a factura expedida pola Escolas Infantis Municipais, que incluirá, ademais do importe da mensualidade, o resto dos servizos que reciben as usuarias e os usuarios. O pagamento da matrícula/outros gastos deberá abonarse no momento da formalización da inscrición. O presente texto normativo regulador do prezo público pola prestación do servizo da escola infantil municipal, foi aprobado polo Concello Pleno en sesión celebrada o día vinte de xuño de 1997. Foi modificado posteriormente polo Concello Pleno en sesión celebrada o día 1 de outubro de 2001, 30 de outubro de 2003 e 26 de marzo de 2009. A presente modificación foi aprobada provisionariamente polo Concello Pleno en sesión celebrada o día de 24 xullo de 2012 e definitivamente en sesión do Pleno de 27 de setembro. Entrará en vigor unha vez publicado o seu texto integro no Boletín Oficial da Provincia e teña trancorrido o prazo de 15 dias previsto no artigo 70.2 da Lei 7/85, de 2 de abril, reguladora das bases de réxime local, permanecendo en vigor ata a súa modificación ou derogación expresas. De conformidade co previsto nos artigos 41 e 127 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais e en exercicio da potestade regulamentaria recoñecida ao Concello de Arteixo, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril, reguladora das Bases de Réxime Local, establecese o prezo público por prestación de servizos socioculturais, educativos, deportivos, recreativos e outros análogos. Están obrigados ao pagamento do prezo público regulamentado nesta ordenanza, as persoas físicas ou xurídicas que soliciten a prestación dos servizos ou actividades descritos na presente ordenanza ou que procedan á utilización das instalacións ou bens reflectidos no artigo seguinte.1. A contía do prezo publico regulado nesta ordenanza será a fixada nas tarifas contidas no apartado seguinte, para cada un dos distintos servizos ou actividades.2. As tarifas deste prezo público serán as que figuran nos seguintes epígrafes: 1. O estabelecemento ou modificación dos prezos públicos corresponderá á Xunta de Goberno Local, respecto da determinación de qué actividades e servizos quedan gravados por prezos públicos e as contías do gravame, en réxime de competencia delegada polo Pleno en uso das facultades previstas no artigo 47.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, en relación co artigo 23.2. b) da Lei 7/85, de 2 de abril, reguladora das bases de réxime local.2. Toda proposta de fixación ou modificación dos prezos públicos deberá ir acompañada dunha memoria económico - financeira, que xustificará o importe dos mesmos, o grao de cobertura financeira dos custes correspondentes e, no seu caso, as utilidades derivadas da realización das actividades e a prestación dos servizos ou os valores de mercado que se toman como referencia.3. No acordo de fixación de prezos públicos estabelecerase a data na que se empezará a esixir o prezo público novo ou modificado.4. Os importes dos prezos públicos aprobados daranse a coñecer mediante anuncios no BOP e no taboleiro de edictos da Corporación. Non están suxeitas a este precio público as actividades desenvolvidas polo CIM que teñan como finalidade a promoción do asociacionismo das mulleres, a prevención da violencia de xénero ou a difusión do principio de igualdade entre mulleres e homes. Tampouco están suxeitas ao pago deste precio público as mulleres victimas de violencia de xénero nin seus fillos/fillas, que participen nas actividades impartidas polo CIM, e teñan acreditada dita situación de violencia de xénero segundo documentación requerida ao efecto.1. As tarifas fixadas para a entrada no auditorio terán unha redución do 25% para os colectivos de estudantes de ensinanzas homologadas; maiores de 65 anos e menores de 12 anos. Igualmente terán unha redución do 20% se fora mercado un abono que incluirá como mínimo tres funcións por semestre. Se do resultado das anteriores operacións resultaran unha cantidade con decimais, redondearase até o seguinte decimal rematado en cinco ou en cero.2. As tarifas fixadas para a Escola Municipal de Música terán unha reducción do 25% para os membros acreditados da Banda de Música de Santiago de Arteixo. Se do resultado das anteriores operacións resulta unha cantidade con decimais, redondearáse ate o seguinte decimal rematado en cinco ou cero.1. O pagamento de dito prezo público efectuarase: a) Para as tarifas sinaladas no artigo 3, apartado 2, epígrafe 1 (asistencia a espectáculos no auditorio municipal), no momento de retirar a entrada ou abono correspondente. b) Para as tarifas sinaladas no artigo 3, apartado 2, epígrafe 2.1 (Asistencia a campamentos, albergues, intercambios, fóra do termo municipal), no momento de ter concedida a aceptación preceptiva e sempre con anterioridade ao inicio da prestación do servizo, autoliquidando o importe segundo modelo estabelecido ao efecto. c) Nas actividades extraescolares impartidas nos colexios públicos (artigo 3, apartado 2, epígrafe 2.2), o prazo límite do pagamento será con anterioridade ao inicio das actividades, nos prazos fixados dende as Concellerías de Deportes e Educación. Porén, poderá formalizarse dito pagamento fora do prazo anterior, sempre que iniciadas as actividades, existan prazas vacantes e a incorporación do neno sexa solicitada polos seus titores legais, incorporándose á actividade no momento de ter efectuado o pagamento do presente prezo público. Cando o prezo a abonar pola unidade familiar sexa superior a 50 €, o pagamento poderá ser prorrateado en dous prazos, previa petición do interesado, quedando establecida a segunda quenda do 1 ao 20 de febreiro. O non pagamento do segundo prazo xerará a baixa inmediata do neno na actividade correspondente. d) Nas actividades contempladas no artigo 3, apartado 2, epígrafe 2.3 (escolas deportivo municipais), o pagamento realizarase con anterioridade ao inicio das actividades, nos prazos fixados pola Concellería de Deportes. Cando o inicio da participación nas actividades se produza con posterioridade á data de inicio da escola deportiva, os prezos prorratearanse proporcionalmente, calculándose segundo os trimestres naturais, incluído o presente, que faltan para rematar o curso. e) Nas actividades contempladas no artigo 3, apartado 2, epígrafe 2.4 (outros servizos relacionados coa práctica deportiva, educativa, cultural, medioambiental ou social), o pagamento realizarase nos seguintes prazos e condicións: * No epígrafe 2.4.1 (torneo fútbol sala Concello de Arteixo), o pagamento realizarase con anterioridade ao inicio do torneo, nos prazos fixados polo departamento de deportes. * Nos epígrafes 2.4.2, 2.4.3, o pagamento realizarase nos prazos fixados pola Concellería organizadora, sempre con anterioridade ao inicio da actividade. * No epígrafe 2.4.4 (campamentos urbanos), o pagamento realizarase nos prazos estabelecidos polas Concellerías que organicen os mesmos, e sempre con anterioridade ao inicio da actividade. f) Nos talleres ou actividades de duración estabelecida por horas (artigo 3, apartado 2, epígrafe 2.5.1), con anterioridade ao inicio de dito taller ou actividade, debendo ingresar o importe do mesmo nos prazos fixados pola Concellería correspondente. g) Nos obradoiros, talleres ou actividades de duración equivalente a un curso académico e sesión semanal, con anterioridade ao inicio do obradoiro, taller ou actividade, debendo ingresar o importe do mesmo nos prazos fixados pola Concellería correspondente. h) O pagamento do prezo da escola municipal de música realizarase trimestralmente, prorrateando o seu importe cando as clases deran comezo con posterioridade ao 1 de outubro. Se do resultado da anterior operación resultara unha cantidade con decimais, redondearase até o seguinte decimal rematado en cinco ou en cero. O ingreso correspondente a cada trimestre deberá facerse efectivo no prazo de 15 días dende o inicio do trimestre natural, agás o primeiro trimestre que será no prazo de 15 días desde que se tiveran iniciadas as clases.1. A non asistencia ás actividades contempladas nesta ordenanza non xerará ao obrigado ó pagamento, dereito de devolución dos prezos abonados, agás que se produza algunha das seguintes situacións: a) Que a actividade, obradoiro ou taller, tivera alteracións na súa organización, por causas imputábeis a Administración. b) Que a actividade, obradoiro ou taller non chegara a desenvolverse por causas imputábeis a esta Administración.2. Unha vez que sexa solicitada por escrito ante esta Administración a baixa na escola municipal de música, deixaran de emitirse os recibos correspondentes aos trimestres que resten para rematar o curso escolar. As tarifas anteriores serán incrementadas anualmente na porcentaxe do I. P. C. As determinacións contidas na presente ordenanza e referidas ás actividades extraescolares nos colexios públicos comezarán a aplicarse a partires do curso académico 2012-2013. O prezo da actividade estipulada no artigo 3, apartado 2, epígrafe 2.4.1. (Torneo fútbol sala Concello de Arteixo) terá para os anos 2013 e 2014, ademais do incremento do IPC que no seu caso se estabeleza, os seguintes incrementos: * Para o ano 2013, sobre os prezos do ano 2012, incrementados, no seu caso, no IPC, estabelecese un incremento de 30,00 €, redondeado até o seguinte número enteiro. * Para o ano 2014, sobre os prezos do ano 2013, incrementados, no seu caso, no IPC, estabelecese un incremento de 30,00 €, redondeado até o seguinte número enteiro. O presente texto normativo regulador do prezo público pola prestación de servizos socioculturais, educativos, deportivos, recreativos e outros análogos consta de 8 artigos, unha disposición adicional, dúas disposicións transitorias e unha disposición final. A presente modificación foi aprobada provisoriamente polo Concello Pleno en sesión celebrada o día.24 de xullo de 2012 e definitivamente en sesión do pleno de 27 de setembro de 2012, entrando en vigor unha vez publicado o texto modificado no Boletín Oficial da Provincia e teña transcorrido o prazo de 15 días previsto no artigo 70 da Lei 7/85, de 2 de abril, reguladora das bases de réxime local, permanecendo en vigor até a súa modificación ou derrogación expresas. ORDENANZA CON IMPORTES CON BASE IMPOÑIBLE a) Entenderase por abonado individual “mini”(tarifa 5.1.2.), unha persoa maior de 25 anos que usa as instalacións de luns a venres de 08:00 a 16:00 horas. b) Entenderase por abonado individual “maxi”(tarifa 5.1.3.), unha persoa maior de 25 anos que fai uso das instalacións da piscina sen limitación horaria durante todo o ano e en calquera horario. c) Enténdese por abonado familiar (tarifa 5.1.5.) o responsábel da unidade familiar que pode incluír ao seu cónxuxe e fillos menores de 18 anos e que fan uso das instalacións sen limitación horaria nin de días. Os fillos ao cumprir os 18 anos deberán inscribirse nunha das categorías individuais, sen ter que aboar cota de entrada. d) Os nenos menores de 3 anos integrantes da unidade familiar non pagaran cota tributaria ningunha. e) Os irmáns inscritos en cursos de natación terán unha bonificación na cota tributaria do 25 % no segundo irmán e seguintes. f) A condición de usuario adquírese tralo pagamento da cota tributaria corresponte A base impoñible dos cursos de tempada estabeleceranse dependendo da duración do mesmo, das horas e do tipo de curso impartido, fixándose as seguintes tarifas ou cotas: a) Enténdese abonado da 3ª idade (tarifas F.5.1.6 e F.5.3.2.), unha persoa maior de 65 anos, ou menores de 65 anos que sexan pensionistas, que poidan facer uso das instalacións da piscina municipal, sen limitación de días nin de horas. b) Enténdese por usuario con minusvalía (tarifa F.5.3.2.), a persoa que teña unha discapacidade superior ao 33%, segundo certificado expedido pola Consellería de Servizos Sociais. A presente modificación foi aprobada provisionalmente polo Concello Pleno en sesión celebrada o 24 de xullo de 2012, e definitvamente en sesión plenaria de 27 de setembro de 2012 e entrará en vigor ao día seguinte da súa publicación no Boletín Oficial da Provincia, premanecendo en vigor ata a súa modificación ou derrogación expresas. Arteixo 27 de setembro 2012, O Alcalde-Presidente, Asdo. Carlos Calvelo Martinez